sagorsarker/bangla-wikipedia huggingface dataset:
ফিফটি শেডস (চলচ্চিত্র ধারাবাহিক)

ফিফটি শেডস (ইংরেজি: "Fifty Shades") হল ইংরেজ লেখিকা ই. এল. জেমস রচিত "ফিফটি শেডস" উপন্যাস ত্রয়ী অবলম্বনে নির্মিত তিনটি কামোদ্দীপক রোম্যান্টিক ড্রামা চলচ্চিত্র সংবলিত একটি মার্কিন চলচ্চিত্র ধারাবাহিক। ছবিটির পরিবেশক ছিল ইউনিভার্সাল স্টুডিও এবং অ্যানাস্টেসিয়া স্টিল ও ক্রিস্টিয়ান গ্রে-র চরিত্রে অভিনয় করেছিলেন যথাক্রমে ডাকোটা জনসন ও জেমি ডোরনান। স্যাম টেইলর-জনসন প্রথম ছবিটি পরিচালনা করেন। দ্বিতীয় ও তৃতীয় ছবি দু’টির পরিচালক ছিলেন জেমস ফলি।
প্রথম ছবি "ফিফটি শেডস অফ গ্রে" মুক্তি পেয়েছিল ২০১৫ সালের ১৩ ফেব্রুয়ারি; দ্বিতীয় ছবি "ফিফটি শেডস ডার্কার" মুক্তি পায় ২০১৭ সালের ১০ ফেব্রুয়ারি এবং তৃতীয় ছবি "ফিফটি শেডস ফ্রিড" মুক্তিলাভ করে ২০১৮ সালের ৯ ফেব্রুয়ারি। বিশ্বব্যাপী ছবিটির আয় ছিল ১.৩২ বিলিয়নেরও বেশি মার্কিন ডলার এবং তার ফলে এটি সর্বকালের সপ্তম সর্বাধিক উপার্জনকারী আর-রেটিংযুক্ত ফ্র্যাঞ্চাইজে পরিণত হয়।
মেসিয়ার বস্তু

মেসিয়ার বস্তু হলো ১১০টি জ্যোতির্বিজ্ঞানীয় বস্তুর একটি সেট যা ফরাসি জ্যোতির্বিজ্ঞানী চার্লস মেসিয়ার তাঁর "ক্যাটালগ ডেস ন্যবুলিউস এবং ডেস আমাস ডি'টাইলস" ( ""নেবুলি" এবং স্টার ক্লাস্টারস ক্যাটালগ" ) এ বর্ণনা করেছেন। যেহেতু মেসিয়ার কেবল ধূমকেতু আবিষ্কার করতে আগ্রহী ছিলেন, তাই তিনি ধূমকেতু নয় এমন বস্তুর একটি তালিকা তৈরি করেছিলেন । তার সহকারী পিয়েরে মাচেইনের সহযোগিতায় তৈরি এই তালিকাটির সংকলন "মেসিয়ার ক্যাটালগ" হিসাবে পরিচিত। বস্তুসমূহের এই ক্যাটালগটি জ্যোতির্বিজ্ঞানীয় বস্তুগুলির অন্যতম বিখ্যাত তালিকা এবং অনেক মেসিয়ার বস্তু এখনও তাদের মেসিয়ার নম্বর দ্বারা উল্লেখ করা হয়। ক্যাটালগের মধ্যে রয়েছে জ্যোতির্বিজ্ঞানীয় বস্তু ( গভীর-মহাকাশীয় বস্তু ) যা পৃথিবীর উত্তর গোলার্ধ থেকে পর্যবেক্ষণ করা যায়; অনেক মেসিয়ার বস্তু অপেশাদার জ্যোতির্বিদদের জন্য অত্যন্ত জনপ্রিয় লক্ষ্য। 
মেসিয়ার ক্যাটালগটিতে প্রায় পাঁচ ধরনের গভীর-মহাকাশীয় বস্তুর অসাধারণ উদাহরণ রয়েছে- নীহারিকা, গ্রহের নীহারিকা, মুক্ত স্তবক, বর্তুলাকার স্তবক এবং গ্যালাক্সি যা ইউরোপীয় অক্ষাংশ থেকে দৃশ্যমান। তদুপরি, প্রায় সমস্ত মেসিয়ার বস্তু তাদের নিজ নিজ শ্রেণিতে পৃথিবীর সবচেয়ে নিকটবর্তীগুলির মধ্যে রয়েছে, যা তাদের পেশাদার শ্রেণির যন্ত্রগুলির সাথে ভারীভাবে অধ্যয়ন করে তোলে যা আজ তাদের মধ্যে খুব ছোট এবং দর্শনীয় দর্শনীয় বিশদ সমাধান করতে পারে। প্রতিটি মেসিয়ার বস্তুর জ্যোতির্বিজ্ঞানীয় একটি সংক্ষিপ্তসার "Concise Catalog of Deep-sky Objects" এ পাওয়া যায়। 
দ্রষ্টব্য: এই চার্টটি থেকে মেসিয়ার ১০২ অনুপস্থিত।
পাবমেড সেন্ট্রাল

পাবমেড সেন্ট্রাল (PMC) একটি মুক্ত ডিজিটাল সংগ্রহস্থল, যেখানে 'চিকিৎসা জীববিজ্ঞান' এবং জীবন বিজ্ঞান জার্নালসমূহে প্রকাশিত হয়েছে এমন উন্মুক্ত প্রবেশাধিকার যুক্ত পাণ্ডিত্যপূর্ণ নিবন্ধসমূহ আর্কাইভ করা হয়। ন্যাশনাল সেন্টার ফর বায়োটেকনোলজি ইনফরমেশন (এনসিবিআই) দ্বারা বিকশিত একটি বৃহৎ গবেষণা ডাটাবেজ হিসেবে, পাবমেড সেন্ট্রাল একটি নথিপত্র সংগ্রহস্থলের (ডকুমেন্ট রিপোজিটরির) থেকেও বেশিকিছু। পিএমসির কাছে যেগুলো জমা হয় সেগুলোকে বর্ধিত মেটাডেটা, মেডিকেল তত্ত্ববিদ্যা (Medical ontology) এবং অনন্যরূপে শনাক্তকরণের জন্য সূচকযুক্ত ও ফরম্যাট করা হয়, যা প্রতিটি নিবন্ধের জন্য এক্সএমএল কাঠামোগত ডাটা সমৃদ্ধ করে। পিএমসির মধ্যে থাকা সামগ্রীগুলোর সাথে অন্যান্য এনসিবিআই ডাটাবেজের সংযোগ স্থাপন করা যেতে পারে; "এন্ট্রেজ" (Entrez) অনুসন্ধান ও সংগ্রহ পদ্ধতির মাধ্যমে খুব সহজে এই সামগ্রীগুলোতে প্রবেশ করা যেতে পারে; যার ফলে সাধারণ জনগণ পিএমসির বায়োমেডিকেল জ্ঞানের ভিত্তিতে অত্যন্ত দক্ষতার সহিত আবিষ্কার এবং অধ্যয়ন করতে পারে। 
পাবমেড সেন্ট্রাল এবং পাবমেড দুটি স্বতন্ত্র ক্ষেত্র। পাবমেড সেন্ট্রাল পূর্ণ নিবন্ধগুলোর একটি মুক্ত ডিজিটাল সংরক্ষণাগার। যেকোন ব্যক্তি যেকোন জায়গা থেকে ওয়েব ব্রাউজারের মাধ্যমে পিএমসি-তে প্রবেশ (পুনর্ব্যবহারের বিভিন্ন বিধান সহ) করতে পারেন। অপরদিকে, যদিও পাবমেড বায়োমেডিকেল উদ্ধৃতি ও বিমূর্তের একটি অনুসন্ধানযোগ্য ডাটাবেজ, পূর্ণ-পাঠ্য নিবন্ধটি অন্য কোথাও (মুদ্রণ বা অনলাইন সংস্করণ, বিনামূল্যে বা পরিশোধকৃত গ্রাহক পরিষেবার অন্তরালে) থাকে।
পিএমসিআইডি (পাবমেড সেন্ট্রাল আইডেন্টিফায়ার), যা পিএমসি রেফারেন্স নম্বর হিসেবেও পরিচিত, হল পাবমেড সেন্ট্রাল ডাটাবেজের জন্য একটি গ্রন্থপঞ্জি শনাক্তকারী, অনেকটা পিএমআইডি যেমন পাবমেড ডাটাবেজের জন্য একটি গ্রন্থপঞ্জি শনাক্তকারী। তবে যাইহোক, দুটি শনাক্তকারী সম্পূর্ণ আলাদা। এটিতে প্রথমে লেখা থাকে "পিএমসি", এর পরে সাতটি সংখ্যার একটি ধারা (String) থাকে । ফর্ম্যাটটি হল: 
জাতীয় স্বাস্থ্য ইনস্টিউট (National Institutes of Health বা NIH ) পুরস্কারের জন্য আবেদনকারী লেখকদের আবেদনপত্রে পিএমসিআইডি উল্লেখ করা একটি আবশ্যিক শর্ত।
কে.এম. আমিনুল ইসলাম

কে.এম. আমিনুল ইসলাম বাংলাদেশি রাজনীতিবিদ ও বাংলাদেশ বিমান বাহিনীর কর্মকর্তা। তিনি মুন্সীগঞ্জ-৩ আসনের সংসদ সদস্য ছিলেন। এরশাদ সরকারের মন্ত্রীসভায় তিনি ধর্মমন্ত্রী ও গৃহায়ন ও গণপূর্তমন্ত্রী হিসেবে দায়িত্ব পালন করেন।
কে.এম. আমিনুল ইসলাম মুন্সীগঞ্জের লৌহজংএর মেদিনী মন্ডলে জন্মগ্রহণ করেন। তার পিতার নাম মৌলভী সেজাল খান। আমিনুলের স্ত্রী ফেরদেৌস-আরা-ইসলাম।
কে.এম. আমিনুল ইসলাম ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে মুন্সীগঞ্জ-৩ আসন থেকে সংসদ সদস্য নির্বাচিত হন।
তিনি এরশাদ সরকারের মন্ত্রীসভায় ৯ নভেম্বর ১৯৮৫ থেকে ১৬ ফেব্রুয়ারি ১৯৮৬ সাল পর্যন্ত ধর্মমন্ত্রী ও ২৪ মার্চ ১৯৮৬ থেকে ২৫ মে ১৯৮৬ পর্যন্ত গৃহায়ন ও গণপূর্তমন্ত্রী হিসেবে দায়িত্ব পালন করেন।
মোহাম্মদ জামাল হোসেন

মোহাম্মদ জামাল হোসেন বাংলাদেশের মুন্সীগঞ্জ জেলার রাজনীতিবিদ যিনি মুন্সীগঞ্জ-৩ আসনের সংসদ সদস্য ছিলেন। এবং মুন্সীগঞ্জ জেলা পরিষদের প্রথম চেয়ারম্যান ছিলেন। 
মোহাম্মদ জামাল হোসেন মুন্সীগঞ্জ জেলার হাসাইল-বানাড়ী ইউনিয়নের পাঁচোনখোলা গ্রামে জন্মগ্রহণ করেন।
মোহাম্মদ জামাল হোসেন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মুন্সীগঞ্জ-৩ আসন থেকে সংসদ সদস্য নির্বাচিত হন।
এশিয়া-প্যাসিফিক নেটওয়ার্ক ইনফরমেশন সেন্টার

এশিয়া-প্যাসিফিক নেটওয়ার্ক ইনফরমেশন সেন্টার, সংক্ষেপে এপনিক ( ইংরেজি : Asia Pacific Network Information Center-APNIC) হলো একটি আঞ্চলিক সংগঠন, যারা এশিয়া ও এর পার্শ্ববর্তী দেশসমূহে ইন্টারনেট নম্বরের বিস্তৃতি ও নিবন্ধন সংক্রান্ত ব্যবস্থাপনাকার্য পরিচালনা করে। ইন্টারনেট নম্বরের মধ্যে রয়েছে আইপি ঠিকানা ও স্বয়ংক্রিয় সিস্টেম নম্বর। 
বিশ্বজুড়ে আঞ্চলিক ইন্টারনেট নিবন্ধন (আরআইআর) এ যুক্ত ৫ টি সংগঠনের একটি হচ্ছে এপনিক। এটি একটি অলাভজনক সদস্যপদ-ভিত্তিক সংগঠন, যার সদস্যদের মধ্যে রয়েছে ইন্টারনেট সেবা প্রদানকারী, টেলিযোগাযোগ সরবরাহকারী, ডেটা সেন্টার, বিশ্ববিদ্যালয়, ব্যাংক, জাতীয় ইন্টারনেট রেজিস্ট্রিস এবং এ জাতীয় সংস্থা যার নিজস্ব নেটওয়ার্ক রয়েছে।
সাইফুর রহমান (ঢাকার রাজনীতিবিদ)

সাইফুর রহমান বাংলাদেশের ঢাকা জেলার রাজনীতিবিদ যিনি ঢাকা-৩ আসনের সংসদ সদস্য ছিলেন। এবং ঢাকা জেলা পরিষদের চেয়ারম্যান হিসেবে দ্বায়িত্ব পালন করেন।
সাইফুর রহমান ঢাকার কেরাণীগঞ্জে জন্মগ্রহণ করেন। পরবর্তীকালে তিনি জগন্নাথ বিশ্ববিদ্যালয়ে ভিপি হিসেবে নির্বাচিত হন।
সাইফুর রহমান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৩ আসন থেকে সংসদ সদস্য নির্বাচিত হন।
মফিজুল ইসলাম খান কামাল

মফিজুল ইসলাম খান কামাল বাংলাদেশের মানিকগঞ্জ জেলার রাজনীতিবিদ ও মুক্তিযোদ্ধা যিনি তৎকালীন ঢাকা-৩ আসনের সংসদ সদস্য ছিলেন।
মফিজুল ইসলাম খান কামাল মানিকগঞ্জ জেলা জন্মগ্রহণ করেন। তার স্ত্রী মৃত সুলতানা কামাল মুক্তিযোদ্ধা ছিলেন।
মফিজুল ইসলাম খান কামাল ১৯৬৩ সালে ছাত্রলীগের বৃহত্তর ঢাকা জেলার সহসভাপতি ছিলেন। ১৯৬৮ সালে মানিকগঞ্জ মহকুমা আওয়ামী লীগের সাংগঠনিক সম্পাদক হিসেবে দায়িত্ব পালন করেন। ১৯৭১ সালের স্বাধীনতা যুদ্ধে অংশ নিয়ে মুজিব বাহিনীর তৎকালীন মানিকগঞ্জ মহকুমা কমান্ডার হিসেবে দায়িত্ব পালন করেন।
তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-৩ আসন থেকে সংসদ সদস্য নির্বাচিত হন।
১৯৭৩ সাল থেকে ১৯৭৮ সাল পর্যন্ত তিনি মানিকগঞ্জ মহকুমা আওয়ামী লীগের সাধারণ সম্পাদক ও ১৯৭৮ থেকে ১৯৮১ সাল পর্যন্ত মানিকগঞ্জ মহকুমা আওয়ামী লীগের সভাপতি হিসেবে দায়িত্ব পালন করেন। ১৯৮১ সালে থেকে ১৯৯২ সাল পর্যন্ত আওয়ামী লীগের কেন্দ্রীয় কমিটির সমাজ কল্যাণ সম্পাদক হিসেবে দায়িত্ব পালন করেন।
১৯৯২ কামাল হোসেন গণফোরাম গঠন করলে তিনি কেন্দ্রীয় কমিটির নির্বাহী সভাপতি হিসেবে দায়িত্ব পালন করে ১৭ ফেব্রুয়ারি ২০১৮ সালে সাংবাদিক সম্মেলন করে দল ত্যাগ করলেও পরে দলে ফেরেন।
১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে, ১২ জুন ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে গণফোরামের প্রার্থী হিসেবে মানিকগঞ্জ-৩ আসন থেকে পরাজিত হয়ে ছিলেন।
ভুটানের প্রশাসনিক অঞ্চল

ভুটানের প্রশাসনিক অঞ্চল মোট ২০টি জেলায় বিভক্ত। প্রশাসনিক এবং বিচার-সংক্রান্ত প্রত্যেকটি জেলাকে জংখা ভাষায় জংখাগ ( "dzongkhak") বলা হয়। ২০টি জংখাগ আবার ২০৫টি "গিয়োগ" এ বিভক্ত। কিছু বড় জংখাগে একটি বা তার বেশি অন্তর্বর্তী বিচারিক বিভাগ রয়েছে, সেগুলো "ডুংখাগ" (উপজেলা) নামে পরিচিত। প্রত্যেকটি ডুংখাগ দুই বা ততোধিক "গিয়োগ" দ্বারা গঠিত। ভুটানের জাতীয় সংসদ ২০০২ সালে আইন প্রণয়ন করে এবং ২০০৭ সালে স্থানীয় সরকারের পদমর্যাদা, গঠনপ্রক্রিয়া এবং নেতৃত্ব জংখাগে অন্তর্ভুক্ত করে। এর সর্বশেষ জংখাগ সংক্রান্ত প্রণয়নকৃত আইন হল ভুটানের স্থানীয় সরকার আইন ২০০৯.
১৯৫৬ সাল পর্যন্ত পেনলপের অধীনে ভুটানের ৯টি প্রদেশ ছিল। সেগুলো হল: ব্যাকার (বর্তমানে বুমতাং কেন্দ্রীভূত), দুখিয়ে, হা, পারু, পুনাখা, দাগানা, থিম্ফু, ট্রংসা এবং ওয়াংদুয়ে ফোদ্রাং। পরবর্তীতে দেশটি জংখাগে পুনর্গঠিত হয়। চতুর্থ দ্রুক গ্যালপো রাজা জিগমে সিনগিয়ে ওয়াংচুক এর উদ্যোগে ১৯৮১ সালে স্থানীয় প্রশাসনিক বিকেন্দ্রীকরণ প্রক্রিয়া শুরু হয়। প্রত্যেক জংখাগ বা জেলায় প্রাথমিকভাবে "জেলা উন্নয়ন কমিটি" বা "জংখাগ ইয়ারগিয়ে শগচুং" গঠন করা হয়। প্রত্যেকটি জংখাগের জেলা উন্নয়ন কমিটিতে জংখাগের "গুপ" (নেতা), "মাংমিস" (ডেপুটি) এবং "চিমিস" (জাতীয় বিধানসভা প্রতিনিধি) নিহিত করা হয়। জেলা উন্নয়ন কমিটির সদস্যদের মধ্য থেকে নিজেদের ভোটে চেয়ারপার্সন নির্বাচিত হয়ে থাকে। জেলা উন্নয়ন কমিটিতে পৌরসভাসমূহ এবং জংখাগের অধীনস্থ শহরসমূহও অন্তর্ভুক্ত রয়েছে। জেলা উন্নয়ন কমিটিতে অ-ভোটিং সদস্যও রয়েছে, যেগুলোতে বিভিন্ন সেক্টরের জংডাগ, ডুংপা (যেটিতে ডুংখাগ বিদ্যমান) এবং জংখাগ কর্মকর্তারা অন্তর্ভুক্ত রয়েছে। উদাহরণস্বরূপ: জংখাগ পরিকল্পনা কর্মকর্তা, জংখাগ অর্থ কর্মকর্তা, জংখাগ শিক্ষা কর্মকর্তা, জংখাগ প্রধান প্রকৌশলী, জংখাগ কৃষি কর্মকর্তা, জংখাগ বন কর্মকর্তা, জংখাগ প্রাণী প্রজনন কর্মকর্তা এবং জংখাগ স্বাস্থ্য কর্মকর্তা।
১৯৮৭ সালের আগস্ট মাসে গাসা জংখাগ এলাকাকে পুনাখা এবং থিম্ফুতে বিভক্ত করা হয়; সাম্তসে, পারু এবং থিম্ফু জেলার অংশ নিয়ে চুখা জেলা গঠিত হয়। 
১৯৯২ সালে পুনাখা জেলা থেকে গাসা জেলা পুনঃপ্রতিষ্ঠিত ও খোদিত হয়; একই বছরে ত্রাশিগাং জেলা থেকে ত্রাশিয়াংটসে জেলা খোদিত হয়।
২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। 
প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত। ২০০৮ সাল থেকে ভুটান তার অনেকগুলো অন্যান্য সীমানা, আভ্যন্তরীণ এবং আন্তর্জাতিক সীমানা পুনঃবিন্যস্ত করেছে, যা জনশূণ্য এলাকা তৈরি হওয়ার উপর করা হয়েছে, পরবর্তীতে চীন গাসা জেলার উত্তর অববাহিকা অঞ্চল দাবি করে বসে।
২০০৫ সালের আদমশুমারীর ফলাফল সহ ভুটানের জেলাসমূহ নিচে উল্লেখ করা হল:
বিভা আনন্দ

বিভা আনন্দ একজন ভারতীয় টেলিভিশন অভিনেত্রী, যিনি "বালিকা বধুতে" সুগনা শ্যাম সিংয়ের চরিত্রে এবং "মহাভারতে" সুভদ্রা চরিত্রে অভিনয় করার জন্য পরিচিত। তিনি এমটিভি'র তারুণ্য ধারাবাহিক "কেয়সি ইয়ে ইয়ারিয়া"-তে নব্য নাভেলি চরিত্রে এবং অ্যান্ডটিভি'র "বেগুসরাই"-এ অনন্যা ঠাকুর চরিত্রেও অভিনয় করেছিলেন।
কারলি হফম্যান

কারলি হফম্যান () একজন মার্কিন হুইলচেয়ার বাস্কেটবল খেলোয়াড়।
কারলি মার্কিন যুক্তরাষ্ট্রের মিশিগানের শহর কাটলারভিলেতে বসবাস করতেন। তিনি পাওয়ার ফরোয়ার্ড পজিশনে খেলতেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করে স্বর্ণ পদক লাভ করেছিলেন, তাঁর মধ্যে আছে ২০০৪ সালের অ্যাথেন্সের গ্রীষ্মের প্যারালিম্পিকে এবং বেইজিংয়ের ২০০৮ গ্রীষ্মের প্যারালিম্পিক। তাঁর দুই পায়ের হাঁটুর নীচ অংশটি ছেদন।
আন্দোলন (চলচ্চিত্র)

আন্দোলন ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নাদিম মাহমুদ। শ্রেষ্ঠাংশে অভিনয় করেছেন মান্না, শাহনাজ, বাপ্পারাজ, রাজীব, দিলদার সহ আরও অনেকে।
চলচ্চিত্রটি ১৯৯৫ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
"আন্দোলন" চলচ্চিত্রের গান রচনা করেছন রাহাত চৌধুরী ও মোঃ রফিক। সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন সৈয়দ আবদুল হাদী, শাকিলা জাফর, খালিদ হাসান মিলু, দিলরুবা খান, আলম খন্দকার, শুল্কা দেবী, রবি চৌধুরী, মৈটুসী ইসলাম, বাবুল চৌধুরী, শান্তা শ্রাবন্তী।
বাংলাদেশ ফিল্ম আর্কাইভে আন্দোলন চলচ্চিত্র
পুরকুইল

পুরকুইল বাংলাদেশের পূর্ব-মধ্যাঞ্চলের একটি গ্রাম। এটি চট্টগ্রাম বিভাগের ব্রাহ্মণবাড়িয়া জেলার কসবা উপজেলার মেহারী ইউনিয়নের অন্তর্ভুক্ত।
২০১১ সালের আদমশুমারি অনুযায়ী পুরকুইল গ্রামের মোট জনসংখ্যা ৬৫০ জন। গ্রামের সকলেই ইসলাম ধর্মাবলম্বী।
পুরকুইল গ্রামের নিকট দিয়ে রাজার খাল নামে একটি খাল প্রবাহিত হয়।
এই গ্রামের পূর্ব দিকে মেহারী ইউনিয়ন ভুক্ত খেওড়া গ্রাম, পশ্চিমে ঈশান নগর গ্রাম, উত্তরে যমুনা গ্রাম এবং দক্ষিণ দিকে বাহার আটা ও চৌবেপুর গ্রাম অবস্থিত।
গ্রামে পুরকুইল গাউছিয়া হাবিবিয়া দরবার শরিফের তত্ত্ববধানে পরিচালিত “পুরকুইল গাউছিয়া হাবিবিয়া ফাযিল মাদরাসা” নামক একটি ফাজিল মাদ্রাসা রয়েছে। এছাড়াও দুটি হাফিজিয়া মাদ্রাসা ও সংযুক্ত এতিমখানা রয়েছে।
পুরকুইল গ্রামে মুসলমান সম্প্রদায়ের জন্য তিনটি মসজিদ ও দুইটি ইদগাহ রয়েছে। মাদ্রাসা প্রাঙ্গণে একটি কবরস্থানসহ মোট ৩টি কবরস্থান রয়েছে। এছাড়া গ্রামে একটি বাজারও রয়েছে।
কেতকী কদম

কেতকী বা কেতকী কদম একজন ভারতীয় অভিনেত্রী। তিনি জি টিভি'র ধারাবাহিক "কবুল হ্যায়"-তে রিষভ সিনহা / বিক্রান্ত ম্যাসি / মোহিত সেহগলের বিপরীতে মুখ্য চরিত্রে অভিনয় করে থাকেন।
২০১৪ সালে "কবুল হ্যায়"-এর পরে তিনি স্টার প্লাসের পৌরাণিক কাহিনী "মহাভারত"-এ তরুণী রাধা চরিত্রে অভিনয় করেছিলেন। একই বছরে তিনি সনি এন্টারটেইনমেন্ট টেলিভিশনের "হাম হ্যায় না"-তে কাজ শুরু করেছিলেন। এই অনুষ্ঠানে তিনি মুখ্য চরিত্র সত্যার ভূমিকায় অভিনয় করেছিলেন।
২০১৫ সালে তিনি ইন্দিরা সিং চরিত্রে জি টিভির ধারাবাহিক "সরোজিনী"-তে অভিনয় করেছিলেন। ২০১৭ সালে কদম স্টার প্লাসের অনুষ্ঠান "ইস পেয়ার কো ক্যায়া নাম দু ৩"-এ শিখা চরিত্রে এবং ২০১৮ সালে তিনি বৈদেহি চরিত্রে জিং টিভির "পেয়ার পেহলি বার"-এ অভিনয় করেছিলেন।
রোশনি বালিয়া

রোশনি বালিয়া (জন্ম: ২০ সেপ্টেম্বর ২০০১) একজন ভারতীয় অভিনেত্রী। ওয়ালিয়া টেলিভিশনের বিজ্ঞাপন দিয়ে তার কর্মজীবন শুরু করেছিলেন এবং "ম্যায় লক্ষ্মী তেরে অঙ্গন কি"-তে অভিনয়ের মাধ্যমে টেলিভিশনে আত্মপ্রকাশ করেছিলেন। পরবর্তীতে তিনি মহারানী আজাবদে চরিত্রে "ভারত কা বীর পুত্র - মহারানা প্রতাপ", "গুমরাহ: ইনোসেন্স অব ইন্ড", "ইয়ে ওয়াদা রাহা" এবং সনি টিভি'র "তারা ফ্রম সিতারা"-তে তারা মনে চরিত্র সহ বিভিন্ন ধারাবাহিকে অভিনয় করেছিলেন।
রোশনি বালিয়া ২০০১ সালের ২০ সেপ্টেম্বর ভারতের উত্তরপ্রদেশের এলাহাবাদে জন্মগ্রহণ করেছিলেন। তিনি মুম্বইয়ে বসবাস করেন। তার মায়ের নাম সুইটি বালিয়া। নূর বালিয়া নামে তার একজন বড়বোন রয়েছেন। বালিয়ার মাতামহ একজন আর্মি অফিসার ছিলেন।
বৌ-ঠাকুরাণীর হাট

বৌ-ঠাকুরাণীর হাট হল রবীন্দ্রনাথ ঠাকুর কর্তৃক রচিত একটি বাংলা উপন্যাস। এটি ১৮৮৩ সালে প্রকাশিত হয়। রচনার দিক থেকে "করুণা" পূর্ববর্তী হলেও "বৌ-ঠাকুরাণীর হাট" উপন্যাসটি প্রথম গ্রন্থাকারে প্রকাশ পায়। তিনি এই উপন্যাসকে কেন্দ্র করেই রচনা করেন "প্রায়চিত্ত" (১৯০৯) নাটকটি। ১৯২৯ সালে নাটকটি ভেঙে পুুুুনরায় রচনা করেন "পরিত্রাণ" নাটক।
রবীন্দ্রনাথ তাঁর দিদি সৌদামিনী দেবীকে "বৌ-ঠাকুরাণীর হাট" উপন্যাসটি উৎসর্গ করেন।
গবেষকদের মতে, যশোরের রাজা প্রতাপাদিত্যের ছেলে উদয়াদিত্যের সঙ্গে বিয়ে হয় শ্রীপুরের জমিদার সারদা রঞ্জন পালের কন্যা সুরমা রানী পালের। প্রতাপাদিত্য ছিলেন অত্যন্ত প্রভাবশালী রাজা, আর সারদা রঞ্জন ছিলেন তাঁর তুলনায় উদার মনের মানুষ। এ নিয়ে দু'জনের মধ্যে সম্পর্কের দূরত্ব সৃষ্টি হয়। এর প্রভাব পড়ে বিভার সংসারে। এই কাহিনীকে উপজীব্য করে রবীন্দ্রনাথ রচনা করেন "বৌ-ঠাকুরাণীর হাট" নামক উপন্যাস।
রবীন্দ্রনাথের "বৌ-ঠাকুরাণীর হাট" উপন্যাস অবলম্বনে নির্মিত–
বৃহন্নলা (উপন্যাস)

বৃহন্নলা বাংলাদেশের বিখ্যাত কথাসাহিত্যিক হুমায়ুন আহমেদ এর লেখা মিসির আলি সিরিজের একটি উপন্যাস। এটি ১৯৮৯ সালের আগস্ট মাসে প্রথম প্রকাশিত হয়। এই উপন্যাসে মিসির আলি লেখকের কাছে শোনা অতিপ্রাকৃত এক ঘটনার রহস্য উন্মোচনের চেষ্টা করেন।
লেখকের মামাতো ভাইয়ের বিয়ে দিয়ে উপন্যাসের শুরু। কিন্তু পরবর্তীতে বিয়ের কনে পালিয়ে যাওয়ায় বিয়ের সমস্ত আয়োজন ভেস্তে যায়। বরযাত্রীর সংখ্যা অনেক বেশি হওয়ায় স্থানীয় গ্রামবাসীদের বাড়িতে তারা আশ্রয় নেয়। এসময় লেখক গ্রামের শেষ প্রান্তের সুধাকান্তবাবুর বাড়িতে রাত্রিযাপন করতে যান। সাধু সন্ন্যাসীর মতো দেখতে সুধাকান্তবাবু লেখককে বাড়িতে নিয়ে গিয়ে এক ভূতের গল্প শোনালেন। গল্পটা মোটামুটি এ রকম: সুধাকান্তবাবুর সাথে অনেক আগে এক মেয়ের বিবাহ ঠিক হয়। কিন্তু ভাগ্যের নির্মম পরিহাসে মেয়েটি সাপের কামড়ে মারা যায়। যার ফলে সুধাকান্তবাবুর মধ্যে এক তীব্র বৈরাগ্যের জন্ম হয়। তিনি সরাজীবন বিবাহ থেকে নিজেকে সরিয়ে রাখেন। কিন্তু হঠাৎ বাড়ির সামনের ঝোপে এক গভীর রাতে তিনি এক কিশোরীর লাশ আবিষ্কার করেন। তার মনে হয় কিশোরীর মুখটা তার সাথে যার বিবাহ হওয়ার কথা ছিল, ঠিক তার মুখের মতো। তিনি ভাবেন লাশটা ঝোপে ফেলে রাখলে শিয়াল কুকুরে দাঁত বসাতে পারে। তাই তিনি লাশটি তার ঘরে নিয়ে আসেন। আর এরপর থেকেই প্রতি রাতে তার সাথে ঘটতে থাকে অতিপ্রাকৃত কিছু ঘটনা। যেমন বাসার চারপাশে মাঝরাতে কারো হাঁটার শব্দ পাওয়া যায়। বাইরে কোথাও বাতাস না থাকলেও তার বাড়ির চালে যেন ঝড় শুরু হয়। লেখক নিজেও ঐ বাড়িতে রাতে থাকা অবস্থাতে একইরকম অভিজ্ঞতা অর্জন করেন। লেখকের মতে এটির একমাত্র ব্যাখ্যা হতে পারে,পৃথিবীতে ভূত আছে। কিন্তু তার মনের একটি অংশ এতে সায় দেয় না। তাই ঘটনাটি তিনি মিসির আলিকে জানান। মিসির আলি তার যুক্তিবাদী মানসিকতা দিয়ে রহস্যটি সমাধানের চেষ্টায় নিয়োজিত হন।
১৯৮৯ সালের আগস্ট মাসে প্রতীক প্রকাশনা সংস্থা থেকে প্রথম প্রকাশিত হয়। বইটির প্রচ্ছদ ওলন্দাজ শিল্পী আর্নলফ রেইনার-এর তৈলচিত্র অবলম্বনে তৈরি করা হয়েছে।
মেসিয়ার ২৮

<nowiki> </nowiki>মেসিয়ের ২৮ বা এম ২৮ যা এনজিসি ৬৬২৬ নামেও পরিচিত, ধনু নক্ষত্রমণ্ডলের একটি বর্তুলাকার স্তবক। এটি ফরাসি জ্যোতির্বিদ চার্লস মেসিয়ার ১৭৬৪ সালের ২৭ জুলাই আবিষ্কার করেছিলেন। তিনি সংক্ষিপ্তভাবে এটিকে "নক্ষত্রহীন একটি নীহারিকা... গোলাকার, 3½-ফুট টেলিস্কোপে দেখতে অসুবিধা; ডায়াম ২′ হিসাবে সংক্ষেপে বর্ণনা করেছিলেন।" শেষের ২′ দুই আর্কিমিনিট কোণকে নির্দেশ করে।
আকাশে এর অবস্থান তৃতীয় মাত্রার তারকা কাউস বোরিয়ালিসের উত্তর-পশ্চিমে এক ডিগ্রি কম। এই স্তবকটি একজোড়া দূরবীণে একটি আড়ম্বরপূর্ণ প্যাচ হিসাবে খুব ক্ষীণভাবে দৃশ্যমান এবং অ্যাপারচারের একটি ছোট টেলিস্কোপে খুব সহজেই ১১.২ আর্কমিনিট বিস্তৃত নীহারিকা হিসাবে দেখতে পাওয়া যায় । এ মূলটি দৃশ্যমান হয়ে ওঠে এবং চারপাশে কয়েকটি স্বতন্ত্র তারকাদের খুজে পাওয়া যা। বড় টেলিস্কোপগুলিতে বৃহত্তর রেজোলিউশন পাওয়া যায় এবং একটি টেলিস্কোপের মাধ্যমে ২′ কোর প্রকাশিত হয়।
এম ২৮ পৃথিবী থেকে প্রায় ১৭,৯০০ আলোক-বছর দূরে অবস্থিত। এটির ভর সূর্যের ভরের ৫৫১,০০০ গুণ এবং ১২ বিলিয়ন বছর পুরানো। ১৮ টি আরআর লাইরা টাইপের বিষমতারা এই ক্লাস্টারে লক্ষ্য করা গেছে। .১৯৮৬ সালে এম ২৮ প্রথম গ্লোবুলার ক্লাস্টারে পরিণত হয়েছিল যেখানে জোড্রেল ব্যাংক অবজারভেটরিতে লাভেল টেলিস্কোপের মাধ্যমে একটি মিলিসেকেন্ড পালসার পিএসআর বি১৮২১-২৪ আবিষ্কৃত হয়েছিল। গ্রীন ব্যাংক অবজারভেটরির গ্রিন ব্যাঙ্ক টেলিস্কোপের মাধ্যমে ঐ ক্লাস্টারে মোট ১১ টি অতিরিক্ত মিলিসেকেন্ড পালসার শনাক্ত করা হয়েছে। ২০১১ সালের হিসাব অনুযায়ী এটি টারজান 5 এবং ৪৭ টুকানির পরে পালসারের জনসংখ্যার দিক থেকে তৃতীয় স্থানে রয়েছে।
ফারুক হামিদ

ফারুক হামিদ (; জন্ম: ৩ মার্চ, ১৯৪৫) তৎকালীন ব্রিটিশ ভারতের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
১৯৬১-৬২ মৌসুম থেকে ১৯৬৯-৭০ মৌসুম পর্যন্ত ফারুক হামিদের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী বোলার ছিলেন ফারুক হামিদ। ১৯৬১-৬২ মৌসুমে প্রথম-শ্রেণীর ক্রিকেটে অভিষেক ঘটে তার। 
১৯৬৩ সালে পাকিস্তান ঈগলেটসের সদস্যরূপে ইংল্যান্ড গমন করেন।
১৯৬৪-৬৫ মৌসুমে ওয়েলিংটনের বিপক্ষে প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান দাঁড় করান। অপরিবর্তিত অবস্থায় বোলিং করে ৭/১৬ পান ও ওয়েলিংটনকে ৫৩ রানে গুটিয়ে দিতে প্রভূতঃ ভূমিকা রাখেন। ১৯৬৭-৬৮ মৌসুমে পিআইএ’র সদস্যরূপে পেশাওয়ারের বিপক্ষে খেলায় ৫/৩০ ও ৫/২০ পান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফারুক হামিদ। ৪ ডিসেম্বর, ১৯৬৪ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৬৪-৬৫ মৌসুমে পাকিস্তান দলের সাথে অস্ট্রেলিয়া ও নিউজিল্যান্ড সফরে যান। এ সফরেই মেলবোর্নে তিনি তার একমাত্র টেস্টে অংশ নেন। একই টেস্টে অভিষেক ঘটা ইয়ান চ্যাপেলের একমাত্র উইকেট দখল করেন তিনি।
আন্তর্জাতিক ক্রিকেট থেকে উপেক্ষিত হলেও ১৯৬৯-৭০ মৌসুম পর্যন্ত পাকিস্তানে প্রথম-শ্রেণীর ক্রিকেট খেলা চালিয়ে যেতে থাকেন তিনি।
তার চাচাতো ভাই খালিদ আজিজও পাকিস্তানে প্রথম-শ্রেণীর ক্রিকেটে অংশগ্রহণ করেছিলেন। তার বোন তাহিরা হামিদ ১৯৭৮ সালে পাকিস্তান মহিলা ক্রিকেট সংস্থা গঠনে ভূমিকা রাখেন ও প্রতিষ্ঠাকালীন সম্পাদকের দায়িত্ব পালন করেন।
ভিয়েতনামে সমকামীদের অধিকার

দক্ষিণ-পূর্ব এশিয়ার দেশ ভিয়েতনাম একটি সমাজতন্ত্রবাদী দেশ এবং এদেশটিতে একসময় হো চি মিনের মত সমাজতন্ত্রবাদী বিপ্নবী নেতাদের শাসন লক্ষ্য করা গেছে। মানুষের প্রেম ভালোবাসা, পারস্পরিক শ্রদ্ধাবোধ এবং যৌনতার ক্ষেত্রে ভিয়েতনামীয় সমাজ সবসময়ই প্রতিবেশী দেশ থাইল্যান্ড, মালয়েশিয়া এবং সিঙ্গাপুরের চেয়ে অনেক উদারতাবাদী এবং নম্র। সরকারীভাবে কখনোই কোনো ধরনের সম্মতিমূলক প্রেম বা যৌনতা নিষেধাজ্ঞার কবলে ভিয়েতনাম কখনোই পড়েনি। বিদ্যালয়, মহাবিদ্যালয়, বিশ্ববিদ্যালয় সহ সমাজের সব জায়গাতেই প্রেম-ভালোবাসার পদচারণা চলে। যদিও সমাজে সমকামী যুগলদের ক্ষেত্রে বিয়ে করার মত স্বাধীনতা নেই কারণ রাষ্ট্রীয় আইনে বিয়ে শুধু নারী এবং পুরুষের মধ্যেই হয়। তবে সামাজিকভাবে বিয়ে ছাড়াই একত্রবাসের মত পশ্চিমা ব্যবস্থা রয়েছে সব ধরনের যুগলদের ক্ষেত্রে।
যুক্ত প্রদেশ (ব্রিটিশ ভারত)

ব্রিটিশ ভারতের সংযুক্ত প্রদেশ যা সংযুক্ত প্রদেশ নামে বেশি পরিচিত, হল ব্রিটিশ ভারতের একটি প্রদেশ। "আগ্রা ও ওউধের সংযুক্ত প্রদেশ"-এর নাম পরিবর্তন হয়ে ১৯২১ সালের ৩ জানুয়ারি এটি গঠিত হয়। এটি বর্তমান ভারতের উত্তর প্রদেশ এবং উত্তরাখণ্ড রাজ্যগুলির সম্মিলিত অঞ্চলগুলির সাথে সম্পর্কিত। ১৯৩৭ সালের ১ এপ্রিল যুক্তপ্রদেশ নামকরণ করা হলে এটির অস্তিত্ব বিলুপ্ত হয়ে যায়। ১৯২১ সালের কিছু পরে লখনউ এর রাজধানী হয়ে ওঠে। 
ব্রিটিশ ভারতের সংযুক্ত প্রদেশগুলিতে ৪৮টি জেলাসহ ৯টি বিভাগ অন্তর্ভুক্ত ছিল। 
ভারত সরকার আইন ১৯১৯ যুক্ত প্রদেশের প্রাদেশিক আইন পরিষদকে আরও সম্প্রসারিত করে ১২৩টি আসনে বর্ধিত করে, যাতে আরও নির্বাচিত ভারতীয় সদস্য আইন পরিষদে অন্তর্ভুক্ত হতে পারে। এই সংস্কারের মাধ্যমে দ্বৈত-শাসন নীতি প্রবর্তন হয়, এতে কৃষিক্ষেত্র, স্বাস্থ্য, শিক্ষা এবং স্থানীয় সরকারএর কিছু নির্দিষ্ট দায়িত্ব, নির্বাচিত মন্ত্রীদের কাছে স্থানান্তরিত করা হয়। তবে অর্থ, পুলিশ এবং সেচের মতো গুরুত্বপূর্ণ দপ্তরগুলি গভর্নরের নির্বাহী পরিষদের সদস্যদের কাছে সংরক্ষিত ছিল। যুক্ত প্রদেশের বিশিষ্ট সদস্য ও মন্ত্রীদের মধ্যে কয়েকজন ছিলেন: মোহাম্মদ আলী মোহাম্মদ খান (স্বরাষ্ট্র সদস্য), সিওয়াই চিন্তামণি (শিক্ষা ও শিল্পমন্ত্রী) এবং জগৎ নারায়ণ মুল্লা (স্থানীয় স্বরাষ্ট্র সরকার)।
রিচা মুখোপাধ্যায়

রিচা মুখোপাধ্যায় (জন্ম: ২ জুলাই ১৯৯৬) একজন ভারতীয় টেলিভিশন অভিনেত্রী। তিনি অ্যান্ডটিভির ধারাবাহিক "বেগুসরাই"-এ গুড্ডি ঠাকুর এবং স্টার প্লাসের ধারাবাহিক "মেরে আঙনে মে"-তে আরতি চরিত্রে অভিনয়ের জন্য অধিক পরিচিত।
রিচা ২০০২ সালে স্টার প্লাসের ধারাবাহিক "কুমকুম - এক পেয়ার সা বন্ধন"-এ কিশোরী কুমকুমের চরিত্রে অভিনয়ের মাধ্যমে শিশুশিল্পী হিসাবে টেলিভিশনে আত্মপ্রকাশ করেছিলেন।
ভালুকা পাইলট উচ্চ বিদ্যালয়

ভালুকা পাইলট উচ্চ বিদ্যালয় ময়মনসিংহ জেলার ভালুকা উপজেলায় অবস্থিত বালকদের একটি বিদ্যালয়। বিদ্যালয়টি ১৯৪৮ সালে তৎকালীন একজন সমাজসেবক মোঃ আফতাব উদ্দিন চৌধুরী দ্বারা প্রতিষ্ঠিত হয়েছিল। এই বিদ্যালয়টি ময়মনসিংহ জেলার অন্যতম প্রাচীন একটি বিদ্যালয়। তৎকালীন সময়ে এটি ছিল বৃহত্তর ভালুকা থানার একমাত্র বিখ্যাত বিদ্যালয়। এটি ঢাকাময়মনসিংহ মহাসড়কের পার্শ্বে ভালুুুুকা থানার কেন্দ্রস্থলে অবস্থিত। বিদ্যালয়টিতে একটি দীর্ঘ এল-আকৃতির ভবন এবং দুটি একতলা ভবন রয়েছে। খেলাধুলাসহ বিদ্যালয় ও স্থানীয় অঞ্চলের বিভিন্ন কার্যক্রমে ব্যবহারের জন্য বিদ্যালয় ভবনের ঠিক সামনে একটি বড় গোলাকার মাঠ রয়েছে।
বর্তমানে বিদ্যালয়টিতে ছাত্রাবাস সুবিধা নেই। তবে, বিদ্যালয়টির প্রতিষ্ঠাকালীন সময়ে বিদ্যালয় প্রাঙ্গণের পশ্চিম অংশে একটি ছাত্রাবাস ছিল।
শিক্ষকদের সাধারণ কক্ষের ঠিক পাশেই একটি দীর্ঘ হলঘর রয়েছে। বিদ্যালয় কার্যক্রম অনুষ্ঠিত হওয়ার পাশাপাশি বিদ্যালয় কর্তৃপক্ষের অনুমতি সাপেক্ষে এখানে স্থানীয় সম্মেলনও অনুষ্ঠিত হয়ে থাকে।
EIIN: ১১১২৮০
চিকিৎসাবিজ্ঞানের রূপরেখা

নিচের রূপরেখাটি চিকিৎসাবিজ্ঞানের একটি সার্বিক চিত্র ও বিষয়ভিত্তিক নির্দেশিকা হিসেবে প্রদান করা হল।
চিকিৎসাবিজ্ঞান – আরোগ্য, রোগ নিরাময় বা রোগমুক্তির বিজ্ঞান। রোগের চিকিৎসা ও প্রতিরোধ করে সুস্বাস্থ্য বজায় রাখার উদ্দেশ্যে স্বাস্থ্য সেবা সংক্রান্ত যাবতীয় বিচিত্র পেশাদারী বা বৃত্তিমূলক কর্মকাণ্ড চিকিৎসাবিজ্ঞানের আওতায় পড়েছে।
চিকিৎসকবৃত্তি
চিকিৎসা উপকরণ
চিকিৎসাবিজ্ঞান শিক্ষা – চিকিৎসাবৃত্তিতে নিযুক্ত হবার জন্য প্রয়োজনীয় শিক্ষা; হয় চিকিৎসক হবার প্রাথমিক শিক্ষা, পরবর্তীতে অতিরিক্ত প্রশিক্ষণ এবং গবেষণা-বৃত্তি।
চিকিৎসাবৈজ্ঞানিক গবেষণা
চিকিৎসাবৈজ্ঞানিক পরিভাষা
এম ইকবাল আর্সলান

এম ইকবাল আর্সলান একজন বাংলাদেশী চিকিৎসক, শিক্ষক ও সংগঠক। তিনি বঙ্গবন্ধু শেখ মুজিব মেডিকেল বিশ্ববিদ্যালয়ের প্রাণরসায়ন বিভাগের সাবেক সভাপতি ও মৌলিক বিজ্ঞান অনুষদের সাবেক ডিন। ২০১৫ সাল থেকে ২০২২ সাল পর্যন্ত আর্সলান স্বাধীনতা চিকিৎসক পরিষদের (স্বাচিপ) সভাপতির দায়িত্বপালন করেছেন।
তিনি ঢাকা মেডিকেল কলেজ থেকে এমবিবিএস ডিগ্রি লাভ করেন। অতঃঃপর প্রাণরসায়নে এম ফিল অর্জন করেন।
আর্সলান বঙ্গবন্ধু শেখ মুজিব মেডিকেল বিশ্ববিদ্যালয়ের প্রাণরসায়ন বিভাগের চেয়ারম্যান ও একই বিশ্ববিদ্যালয়ের মৌলিক বিজ্ঞান অনুষদের ডীনের দায়িত্বপালন করেন। ২০১৮ সালে তিনি অধ্যাপনা থেকে অবসরগ্রহণ করেন।
আর্সলান ২০০৩ সালে স্বাধীনতা চিকিৎসক পরিষদের মহাসচিবের দায়িত্বলাভ করেন। তিনি ২০১৫ সালে একই সংগঠনের সভাপতির দায়িত্বলাভ করেন। তিনি ২০১২ সালে বাংলাদেশ মেডিক্যাল এসোসিয়েশন (বিএমএ)র মহাসচিব নির্বাচিত হন।
সামৎসে জেলা

সামৎসে জেলা ভুটানের ২০টি জেলার একটি। পূর্বে এটি পারো প্রদেশের অংশ ছিল। সামৎসে ঐতিহাসিকভাবে সুপরিচিত ছিলেন গুরুং কাজী পরিবারের জন্য যিনি ১৯০০ এর দশকের গোড়ার দিকে থেকে ১৯৬০ এর দশক পর্যন্ত এই অঞ্চল শাসন করেছিলেন।
ঐতিহাসিকভাবে, সমৎসে খুব কম জনবহুল ছিল যেহেতু পর্বতে বাসকারী ভুটানিরা নিম্নাঞ্চলীয় জেলাকে গ্রীষ্মমণ্ডলীয় রোগে আক্রান্ত বলে বিবেচনা করেছিল। ২০শ শতাব্দীর প্রথম দিকে এ জেলা নেপালি মানুষের একটি বড় প্রবাহের সম্মুখীন হয়, যাদের বন পরিষ্কার কাজে সাহায্যের জন্য আমন্ত্রণ জানানো হয়েছিল। সামগ্রিকভাবে সামৎসে জেলায় জনসংখ্যা সম্প্রতি বৃদ্ধি পেয়েছে এবং কুউনসেলের প্রতিবেদন অনুযায়ী জেলায় বসবাসের জন্য ঘরের ঘাটতি রয়েছে।
সামৎসে জেলা লোফ (দোয়া) জাতির আবাসস্থল, এখানে প্রায় ২৫০০ লোকের একটি ছোট গোষ্ঠী রয়েছে। ভুটানিরা তাদের আদিবাসী বলে বিশ্বাস করে, যারা উত্তর থেকে তিব্বতী অভিবাসনের পূর্বাভাস দিয়েছিল। লোফ জাতির লোকেরা সর্বপ্রানবাদ ধর্মে বিশ্বাসী এবং তাদের মাঝে ক্রস কাজিন বিয়ে প্রচলিত আছে। তাদের সমাধি রীতিনীতি অন্যন্য।
সামৎসে ঐতিহাসিকভাবে সুপরিচিত ছিলেন গুরুং কাজী পরিবারের জন্য যিনি ১৯০০ এর দশকের গোড়ার দিকে থেকে ১৯৬০ এর দশক পর্যন্ত এই অঞ্চল শাসন করেছিলেন।
সামৎসে জেলার আয়তন ১৫০০ বর্গকিলোমিটার, যা সিঙ্গাপুরের চেয়ে সামান্য ছোট। এটি দক্ষিণ ও পশ্চিমে ভারতের সিকিম ও পশ্চিমবঙ্গ রাজ্যের সাথে আন্তর্জাতিক সীমানা ভাগ করেছে এবং হা ও চুখা জেলার সাথে অভ্যন্তরীণ সীমানা ভাগ করেছে।
স্বাধীনতা চিকিৎসক পরিষদ

স্বাধীনতা চিকিৎসক পরিষদ (স্বাচিপ) বাংলাদেশ আওয়ামী লীগ সমর্থক চিকিৎসকদের সংগঠন। এর বর্তমান সভাপতি জামাল উদ্দিন চৌধুরী ও মহাসচিব কামরুল হাসান মিলন।
১৯৯৩ সালের ২৪ ডিসেম্বর স্বাচিপ গঠিত হয়। স্বাচিপের প্রতিষ্ঠাকালে অধ্যাপক এম, এ, কাদেরী সভাপতি ও মোস্তফা জালাল মহিউদ্দিন সাধারণ সম্পাদক হিসেবে দায়িত্ব লাভ করেন।< name=":0"></ref> ২০০৩ সালের কেন্দ্রীয় সম্মেলনে অধ্যাপক আ ফ ম রুহুল হক সভাপতি ও অধ্যাপক এম ইকবাল আর্সলান মহাসচিব নির্বাচিত হন। ২০১৫ সালে ১৩ নভেম্বর তৎকালীন প্রধানমন্ত্রী শেখ হাসিনার উপস্থিতিতে স্বাচিপের চতুর্থ জাতীয় সম্মেলন অনুষ্ঠিত হয়। শেখ হাসিনা সম্মেলনে কমিটির ভার স্বাচিপের নেতৃবৃন্দের ওপর ছেড়ে দেন। পরবর্তীতে এম ইকবাল আর্সলান সভাপতি ও এম এ আজিজ মহাসচিব নির্বাচিত হন।
সম্মেলনের মাধ্যমে স্বাচিপের কেন্দ্রীয় কমিটি নির্বাচিত হয়। স্বাচিপের গঠনতন্ত্র অনুযায়ী প্রতি দুই বছরে একবার সম্মেলন অনুষ্ঠিত হওয়ার বিধান আছে। তবে সূচনাকাল থেকে ২০১৫ সাল পর্যন্ত মাত্র চারটি সম্মেলন অনুষ্ঠিত হয়। সভাপতি ও মহাসচিব সহ অন্যান্য গুরুত্বপূর্ণ পদে সরাসরি নির্বাচনের সুযোগ আছে। ২০১৫ সালের ১৯ অক্টোবর কেন্দ্রীয় কমিটির সদস্য সংখ্যা ১০১ থেকে বাড়িয়ে ১৫১ করা হয়। এছাড়া স্বাচিপের বিভিন্ন আঞ্চলিক শাখা রয়েছে।
জালনা জেলা

জালনা জেলা পশ্চিম ভারতের মহারাষ্ট্র রাজ্যের একটি প্রশাসনিক জেলা। জালনা শহর জেলা সদর। জেলাটি ঔরঙ্গাবাদ বিভাগের অন্তর্গত।
জেলাটি মহারাষ্ট্রে মারাঠওয়াড়া অঞ্চলের উত্তরে - আটটি জেলার অন্যতম। এটি ঔরঙ্গাবাদ বিভাগের অংশ। জেলাটি উত্তরে জলগাঁও জেলা দ্বারা, পূর্বদিকে পার্বণী জেলা এবং বুলধানা জেলা, দক্ষিণে বীড জেলা এবং পশ্চিমে ঔরঙ্গাবাদ জেলা দ্বারা সীমাবদ্ধ।
জেলাটির আয়তন ৭৭১৮ বর্গকিলোমিটার (২৯৮০ বর্গ মাইল)। জেলার ভৌগোলিক অক্ষাংশ এবং দ্রাঘিমাংশের পরিসীমা ১৯.০১' উত্তর থেকে ২১.০৩' উত্তর এবং ৭৪.০৪'পূর্ব থেকে ৭৬.০৪'পূর্ব। মৃদু থেকে মাঝারি ঢাল সহ মোটামুটি সমতল। জেলার উত্তরাঞ্চলে রয়েছে অজন্তা ও সাতমালা পর্বতমালা।
গোদাবরী নদী জেলার দক্ষিণ সীমানা ধরে পশ্চিম থেকে পূর্ব পর্যন্ত প্রবাহিত। গোদাবরীর অন্যতম প্রধান শাখা পূর্ণা নদীও এই জেলার মধ্য দিয়ে প্রবাহিত। দুধনা, পূর্ণার প্রধান শাখা নদী, এবং কেলনা ও গিরিজা, পূর্ণার শাখা নদী, এবং পাশাপাশি গুলতি ও কুণ্ডলিকাকে বাঁধ দিয়ে জলাধার তৈরি হয়েছে, যা জালনা শহরে জল সরবরাহ করে ।
জালনা আগে হায়দ্রাবাদ দেশীয় রাজ্যের একটি অংশ ছিল। ১৯৪৮ সালে ভারতের স্বাধীনতার পরে এটি ঔরঙ্গাবাদ জেলার অংশ হয়ে যায়। ১৯৮১ সালের ১লা মে, বর্তমান জেলাটি ঔরঙ্গাবাদ জেলার জালনা, ভোকারদন, জাফরাবাদ ও আম্বাদ উপজেলা এবং পার্বণী জেলার পার্টুর উপজেলা নিয়ে গঠিত হয়।
মুখ্যমন্ত্রী আবদুল রেহমান আন্তুলের আমলে এই জেলা গঠিত হয়েছিল। জেলাটি দুটি উপ-বিভাগে বিভক্ত, জলনা এবং পার্তুর। এগুলি আরও আটটি তালুকায় বিভক্ত: জালনা, আম্বাদ, ভোকারদন, বদনপুর, ঘনসভাঙ্গী, পারতুর, মান্থা ও জাফরাবাদ। জেলায় মোট ৯৭০টি গ্রাম রয়েছে।
জেলায় মহারাষ্ট্র রাজ্য বিধানসভায় (বিধানসভা) পাঁচটি নির্বাচনী অঞ্চল রয়েছে:
২০১১ সালের জনগণনা অনুযায়ী জালনা জেলার জনসংখ্যা ১,৯৫৯,০৪৬ জন যা প্রায় লেসোথো রাষ্ট্রের জনসংখ্যা অথবা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে চিক্কবল্লাপুরের স্থান ২৩৭তম। জেলায় জনসংখ্যার ঘনত্ব । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ২১.৮৪ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯২৯ জন নারী এবং সাক্ষরতার হার ৭৩.৬১ শতাংশ।
ভোজপুর বিমানবন্দর

ভোজপুর বিমানবন্দর নেপালের প্রদেশ নং ১-এর ভোজপুর জেলার ভোজপুরে অবস্থিত একটি বেসামরিক বিমানবন্দর।
বিমানবন্দরটি সমুদ্রপৃষ্ঠ থেকে উঁচুতে অবস্থিত। এতে দৈর্ঘ্যের একটি একক রানওয়ে আছে। বিমানবন্দরটি ভোজপুরের সাথে প্রাদেশিক রাজধানী–বিরাটনগর ও জাতীয় রাজধানী–কাঠমান্ডুর যোগাযোগ রক্ষায় গুরুত্বপূর্ণ ভূমিকা পালন করে থাকে।
গভর্নমেন্ট প্রিন্টিং প্রেস

গভর্নমেন্ট প্রিন্টিং প্রেস বাংলাদেশ সরকারের মালিকানাধীন একটি প্রাতিষ্ঠানিক ছাপাখানা।
গভর্নমেন্ট প্রিন্টিং প্রেস তৎকালীন পূর্ব পাকিস্তান সরকার কর্তৃক ১৯৫৩ সালে "সেন্ট্রাল প্রেস" নামে প্রতিষ্ঠিত হয়েছিল। এটি শিল্প মন্ত্রণালয়ের অধীন একটি বিভাগ হিসাবে তৈরি করা হয়েছিল। এটি প্রিন্টিং কর্পোরেশন অব পাকিস্তান প্রেস, ঢাকা ব্রাঞ্চ নামে পরিচালিত হত। ১৯৭১ সালে বাংলাদেশের স্বাধীনতার পরে এটি সরকারি ছাপাখানায় পরিণত হয়। বাংলাদেশের তৃতীয় বিভাগ ফুটবল লিগে প্রেসের একটি ফুটবল দল রয়েছে।
২০১০ সালের ১০ জুলাই রংপুরে শিক্ষক নিয়োগের প্রশ্নপত্র ফাঁসের জন্য সরকারি প্রিন্টিং প্রেসের এক কর্মী এবং বাংলাদেশ গভর্নমেন্ট প্রেসের অপর একজনকে গ্রেপ্তার করা হয়েছিল। এই প্রশ্ন ফাঁসের কেলেঙ্কারিটি তদন্ত করেছিল বাংলাদেশ পুলিশের বিশেষ শাখা।
চিত্রদুর্গ জেলা

চিত্রদুর্গ জেলা, হলো দক্ষিণ ভারতে অবস্থিত কর্ণাটক রাজ্যের দক্ষিণ-পূর্ব দিকের একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ জেলাটির জেলাসদর চিত্রদুর্গ শহরে অবস্থিত। এখানে চিত্রকালদুর্গ নামে একটি বিশাল উঁচু ছাতার আকৃতির পাহাড় রয়েছে, এই পাহাড়ের নাম অনুসারেই চিত্রদুর্গ নাম। জেলাটির ঐতিহ্য রামায়ণ ও মহাভারত কালীন। ব্রিটিশ সময়কালীন ইঙ্গ অপভ্রংশে এই জায়গাটির নাম হয় চিতলদ্রুগ। কর্নাটকে সাম্রাজ্য বিস্তার করা প্রায় সমস্ত রাজবংশই চিত্রদুর্গে শাসন করেছিলেন৷
সমগ্র জেলাটিই বেদবতী নদী এবং উত্তর-পশ্চিম দিক দিয়ে প্রবাহিত তুঙ্গভদ্রা নদীর উপত্যকায় অবস্থিত। জেলাটির উত্তর-পশ্চিম দিকে রয়েছে বেল্লারী জেলা, পশ্চিম দিকে রয়েছে দাবণগেরে জেলা, দক্ষিণ-পশ্চিম দিকে রয়েছে চিকমাগালুর জেলা, দক্ষিণ-পূর্ব দিকে রয়েছে তুমকুর জেলা এবং পূর্ব দিকে রয়েছে পাবাগাড়া তালুক (তুমকুর জেলা) ও অন্ধ্রপ্রদেশ রাজ্যের অনন্তপুর জেলা।
২০১১ খ্রিস্টাব্দে ভারতের জনগণনা অনুসারে চিত্রদুর্গ জেলার মোট জনসংখ্যা ছিল ১৬,৫৯,৪৫৬ জন, যা গিনি-বিসাউ রাষ্ট্রের বা আমেরিকা যুক্তরাষ্ট্রের আইডাহো রাজ্যের জনসংখ্যার সমতুল্য। ২০১১ খ্রিস্টাব্দে ভারতে মোট ৬৪০ টি জেলার মধ্যে জনসংখ্যার বিচারে এই জেলাটির স্থান ২৯৭তম;
জেলাটি জনঘনত্ব । ‌ ২০০১ থেকে ২০১১ খ্রিস্টাব্দের মধ্যে জেলাটির জনসংখ্যা বৃদ্ধির হার ছিল ৯.৩৯ শতাংশ। চিত্রদুর্গ জেলায় প্রতি হাজার পুরুষে নারীর সংখ্যা ৯৬৯ জন। জেলাটির সর্বমোট সাক্ষরতার হার ৭৩.৭১ শতাংশ যেখানে পুরুষ সাক্ষরতার হার ৮১.৩৭ শতাংশ এবং নারী সাক্ষরতার হার ৬৫.৮৮ শতাংশ। 
২০০৬ খ্রিস্টাব্দে ভারত সরকারের গ্রামীণ বিকাশ এবং পঞ্চায়েত রাজ মন্ত্রণালয় চিত্রদুর্গ জেলাটিকে ভারতের ৬৪০ টি জেলার মধ্যে অর্থনৈতিকভাবে পিছিয়ে পড়া আড়াইশো টি জেলার তালিকার অন্তর্ভুক্ত করেছে। এরকম পিছিয়ে পড়া জেলার তকমা প্রাপ্ত কর্নাটকের পাঁচটি জেলার মধ্যে চিত্রদুর্গ অন্যতম। জেলা টি ব্যাকওয়ার্ড রিজিওন গ্রান্ট ফান্ড বা বিআরজিএফ এর আওতাভুক্ত।
অলানা নিকোলস

অলানা নিকোলস () একজন মার্কিন হুইলচেয়ার বাস্কেটবল খেলোয়াড় এবং স্কিয়ার।
অলানা বহুবার বার তাঁর দেশের হয়ে স্কিয়ার হিসাবে প্রতিনিধিত্বব করেছিলেন, তাঁর মধ্যে আছে ২০১১ সালের আইপিসি আলপাইন স্কাইং ওয়ার্ল্ড চ্যাম্পিয়নশিপ। তিনি প্রথম স্কিয়ার ছিলেন যিনি সিটিং মহিলাদের ডাউনহিল রেস এবং সুপার জি রেস শেষ করেন। তিনি স্লালম এবং জায়ান্ট স্লালম শেষ করতে পারা তৃতীয় স্কাইর ছিলেন।
লাহোরি মুরগি

লাহোরি মুরগী () পাকিস্তানের লাহোরের একটি খাবার, যেটা বাসমতী চালের ভাতের সাথে পরিবেশন করা হয়। এটা লাহোরে পথখাবার হিশেবে বেশ জনপ্রিয়।
মুরগী ভাল করে ধুয়ে রান ও বুকে দাগ কেটে নেওয়া হয় যাতে মেরিনেশনের মশলা ভেতরে ঢোকে। উপরের সব উপকরণ এক সঙ্গে মিশিয়ে মুরগী গায়ে মাখিয়ে নেয়। কমপক্ষে ৪ ঘণ্টা ফ্রিজে রেখে দেয়। বাষ্প করার কিছুসময় আগে ফ্রিজ থেকে নামিয়ে নেয়।
একটি পাতিলে স্টিমার দিয়ে পানি ফুটিয়ে নেয়। এরপর মশলাসহ মুরগিটি স্টিমার এর উপর রেখে ঢেকে দেয়। মাঝারি আচে ৩০ মিনিট ভাপে সিদ্ধ করে। পরিবেশনের ৩০ মিনিট আগে করাইতে ১/২ লিটারের মত তেল দিন। তেল ফুটে উঠলে স্টিম করা মুরগী দিয়ে অল্প আচে ক্রিস্পি করে ভেজে তুলে। উপরে ঘি ব্রাশ করে।
সবশেষে লাহোরি মুরগির সঙ্গে নান, রাইতা বা সালাদ দিয়ে পরিবেশন করা হয়
আস্ত মুরগী ১টি, লেবুর রস ২ টেবিল চামচ, টকদই ১/৪ কাপ, টমেটো সস ২ টেবিল চামচ, আদা বাটা ১ টেবিল চামচ, রসুন বাটা ১ চা চামচ, তন্দুরী মসলা ২ টেবিল চামচ, মরিচ গুঁড়া ২ চা চামচ, গরম মশলা পাউডার ১ চা চামচ, ভাজা জিরা গুঁড়া ১চা চামচ, চাট মশলা ১ টেবিল চামচ, ঘি ১/৪ কাপ।
জানা স্ট্যাম্প

জানা স্ট্যাম্প () একজন মার্কিন হুইলচেয়ার বাস্কেটবল খেলোয়াড়।
স্টাম্প মার্কিন যুক্তরাষ্ট্রের কানসাসের বেলভিল শহরে জন্মগ্রহণ করেছিলেন এবং ওখানেই বড় হয়ে ওঠেন। তাঁর বাবা জেরি এবং মা ক্যাথলিন ছিলেন। ১৯৯০ সালে, তাঁর নবীন বছরের শেষ দিনে, একটি দূরঘটনা ঘটে, গাড়ির সিট বেল্ট ভেঙে যায় এবং সে পিছনে পড়ে যান, যার ফলে তিনি পক্ষাঘাতগ্রস্থ হন। তিনি যখন তাঁর স্কুলে ফিরে আসেন, তাঁকে "ইয়াং ওম্যান অব দ্য ইয়ারের" মুকুট প্রদান করা হয়েছিল।
স্টাম্প বেলভিল হাই স্কুল থেকে স্নাতক পাস করার পরে, তিনি ইউনিভার্সিটি অফ ইলিনয়-এর আরবানা-চ্যাম্পেইনে একটি বাস্কেটবল স্কলারশিপ গ্রহণ করেছিলেন। তিনি ব্রডকাস্ট জার্নালিজমে ওনার্স করার সময় তিনি ডেল্টা গামার সদস্য ছিলেন। ১৯৯৫–-৯৬ মৌসুমে, মার্কিন যুক্তরাষ্ট্রের মহিলা জাতীয় হুইলচেয়ার বাস্কেটবল দলে তিনি গ্রীষ্মকালীন প্যারা অলিম্পিকসে অংশ নেওয়ার জন্য সুযোগ পেয়েছিলেন। তিনি সর্বকনিষ্ঠ খেলোয়াড় হিসাবে তাঁর দলকে ইউএসএকে একটি ব্রোঞ্জ পদক জয় করতে সহায়তা করেছিলেন। ফিরে আসার পরে, স্টাম্পকে এনসিএএ ফার্স্ট অল-টুর্নামেন্টের জন্য দলে সুযোগ দেওয়া হয়েছিল এবং সর্বাধিক উন্নত খেলোয়াড়ের পুরস্কার দেওয়াও হয়েছিল। তিনি, পামেলা বোরেলি এবং ফেমেলি লিডারশিপ পুরস্কারে ভূষিত হয়েছেন। পরের বছর, তিনি স্নাতক হওয়ার আগে চতুর্থ বর্ষের পুরস্কারও পেয়েছিলেন।
২০০৪ সালে, তিনি মার্কিন যুক্তরাষ্ট্রের মহিলাদের জাতীয় হুইলচেয়ার বাস্কেটবল দলের সদস্য হিসাবে ২০০৪ গ্রীষ্মের প্যারা অলিম্পিকসে স্বর্ণপদক জয় করেছিলেন। তিনি তাঁর ডিগ্রি নিয়ে ওয়াল্ট ডিজনি ওয়ার্ল্ড এবং ডাব্লুএমএফই-এফএম-তে কাজে সূত্রে অরল্যান্ডোতে চলে যান এবং সেখানে থাকতে শুরু করেন।
দাগানা জেলা

দাগানা জেলা ভুটানের ২০টি জেলার একটি জেলা। এ জেলার বাসিন্দাদের অধিকাংশ জংখা ভাষায় কথা বলে। তবে সারপাং জেলার দক্ষিণ-পশ্চিমাঞ্চলে নেপালি ভাষাও মাতৃভাষা হিসাবে কথিত হয়।
২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত।
দাগানা জেলা ১৪টি গিয়োগ বা গ্রাম উন্নয়ন কমিটিতে বিভক্ত;
জন এলিয়া

সৈয়দ সিবত-ই-আসগর নাকভি, সাধারণভাবে জন এলিয়া নামেও পরিচিত , ১৪ ডিসেম্বর ১৯৩১ - ৮ নভেম্বর ২০০২), তিনি ছিলেন একজন পাকিস্তানি উর্দু কবি, দার্শনিক, জীবনীবিদ এবং পণ্ডিত। তিনি ছিলেন রইস আমরোহভী এবং সৈয়দ মুহাম্মদ তাকিরের ভাই, যিনি সাংবাদিক ও মনোবিজ্ঞানী ছিলেন। তিনি উর্দু, আরবী, ইংরেজি, ফার্সি, সংস্কৃত এবং হিব্রু ভাষায় সাবলীল ছিলেন। একজন প্রচলিত আধুনিক পাকিস্তানি কবি, তাঁর প্রচলিত পদ্ধতিগুলির জন্য জনপ্রিয়, তিনি "দর্শন, যুক্তি, ইসলামী ইতিহাস, মুসলিম সুফি ঐতিহ্য, মুসলিম ধর্মীয় বিজ্ঞান, পাশ্চাত্য সাহিত্য এবং কাবালার জ্ঞান অর্জন করেছিলেন।" 
নাকভি ১৪ ডিসেম্বর ১৯৩১ সালে, ব্রিটিশ ভারতের আমরোহা এলাকায় জন্মগ্রহণ করেন। তার বাবা শফিক এলিয়া ছিলেন আরবি, ইংরেজি, ফারসি, হিব্রু ও সংস্কৃত ভাষায় দক্ষ এবং জ্যোতির্বিজ্ঞানের পণ্ডিত ছিলেন এবং বার্ট্রান্ড রাসেলের মতো শীর্ষস্থানীয় বুদ্ধিজীবীদের সাথে যোগাযোগ করেছিলেন। তিনি তার ভাইবোনদের মধ্যে কনিষ্ঠ ছিলেন। রইস আমরোহভী ছিলেন তার বড় ভাই। ভারতীয় চলচ্চিত্র পরিচালক কমল আমরোহি ছিলেন তার প্রথম কাজিন। 
শিশুকন্যা হিসাবে বর্ণিত, তিনি প্রাথমিকভাবে তার পরিবার শিয়া হওয়া সত্ত্বেও দারুল উলূম দেওবন্দের সাথে সম্পর্কিত একটি মাদ্রাসা আমরোহের "সৈয়দ-উল-মাদারিসে" পড়াশোনা করেছিলেন। 
তার যৌবনের সময় পাকিস্তান একটি স্বাধীন মুসলিম রাষ্ট্রে পরিণত হয়। কমিউনিস্ট হওয়ায় এলিয়া এই ধারণার বিরুদ্ধে ছিলেন, তবে শেষ পর্যন্ত এটিকে আপস হিসাবে গ্রহণ করেছিলেন। তিনি ১৯৫৭ সালে পাকিস্তানে চলে এসেছিলেন এবং করাচিতে বসবাসের সিদ্ধান্ত নেন। কবি পীরজাদা কাসিম বলেছেন:
তিনি আট বছর বয়সে কবিতা লিখতে শুরু করেছিলেন তবে তিনি "শায়দ" নামে "৬০" বছর বয়সে তাঁর প্রথম সংগ্রহ প্রকাশ করেছিলেন। 
তিনি ১৯৭০ সালে লেখক জাহিদা হিনার সাথে বিবাহবন্ধনে আবদ্ধ হন এবং তারা ১৯৯২ সালে আলাদা হয়ে যান। 
এলিয়া কেবল কবিই ছিলেন না, তিনি সম্পাদক ও অনুবাদকও ছিলেন, বিশেষত পুরাতন সুফি, মুতাজিলি এবং ইসমাইলি গ্রন্থগুলির।
উপরে আরবী ও ফারসি থেকে তাঁর কয়েকটি অনুবাদ রয়েছে। তিনি কেবল এই বইগুলির অনুবাদ করেননি, তবে উর্দু ভাষায় বেশ কয়েকটি নতুন শব্দও প্রবর্তন করেছিলেন। 
তাঁর কবিতা অবসন্ন বেদনার জন্য পরিচিত। তিনি বেদনা ও দুঃখকে আলাদাভাবে প্রকাশ করেছিলেন যাতে যে কেউ তাঁর কবিতায় প্রভাবিত হতে পারে। আমরা তাঁর সহযাত্রীদের অভাবজনিত ব্যথার প্রবাহ পাই। জাওন এলিয়া নিখিলবাদী ও নৈরাজ্যবাদী ছিলেন এবং পাশাপাশি তাঁর কবিতায় প্রেমের একটি বিশিষ্ট দর্শন ছিল। তাঁর মতে, প্রেমের সর্বোচ্চ স্তর হ'ল প্রকৃতপক্ষে প্রেমিক থেকে বিচ্ছিন্নতার সূচনা। যেমন তিনি বলেছেন : {আপনি আমার খুব কাছে আসছেন, আপনি কি চলে যাওয়ার সিদ্ধান্ত নিয়েছেন? ن نزد ن آ ن ن زد} نزد آ جا جا جا ۔۔ এবং যদিও : {তুমি কি বললে? প্রেম চিরন্তন! কি ভালোবাসা জাওডানি? এটা কি আমাদের শেষ বৈঠক? তিনি প্রেম, প্রেম জীবনের দর্শন সম্পর্কে কবিতাও লিখেছিলেন, তবে তিনি বেদনার কবি হিসাবে সুপরিচিত।
স্টেফানি হুইলার

স্টেফানি হুইলার () একজন মার্কিন হুইলচেয়ার বাস্কেটবল খেলোয়াড়। তিনি দু-দুটি প্যারা অলিম্পিক দলে ছিলেন যারা স্বর্ণ পদক জিতেছিলেন। এছাড়া, ২০০৭ সালের রিও ডি জেনিরোতে, প্যারা-প্যান-আমেরিকান গেমসে স্বর্ণ পদক বিজয়ী দলে খেলেছিলেন। তিনি ইলিনয় বিশ্ববিদ্যালয় থেকে ক্যানসিওলজি বিষয়ে ডিগ্রি অর্জন করছেন এবং আলাবামা বিশ্ববিদ্যালয় থেকে ক্রীড়া শিক্ষায় ওপর ডক্টরেট নিয়ে কাজ করছেন। ২০১০ সালের হিসাবে তিনি ইলিনয় হুইলচেয়ার বাস্কেটবল দলের প্রধান দলের কোচ এবং ২০১৬ সালে রিওতে প্যারালিম্পিক গেমসে ফিরবেন কোচ হিসাবে।
শাফকাত রানা

শাফকাত রানা (; জন্ম: ১০ আগস্ট, ১৯৪৩) তৎকালীন ব্রিটিশ ভারতের পাঞ্জাব প্রদেশের শিমলা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬—এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।
১৯৫৯-৬০ মৌসুম থেকে ১৯৭৮-৭৯ মৌসুম পর্যন্ত শাফকাত রানা’র প্রথম-শ্রেণীর খেলোয়াড়ী জীবন চলমান ছিল। অত্যন্ত ভালোমানের ডানহাতি ব্যাটসম্যান হিসেবে নিজের পরিচিতি ঘটিয়েছিলেন শাফকাত রানা। ড্রাইভ ও কাটে বেশ পারদর্শিতা দেখিয়েছেন।
১৯৫৯-৬০ মৌসুমে প্রথম-শ্রেণীর ক্রিকেটে অভিষেক ঘটে তার। ১৯৬৩ সালে পাকিস্তান ঈগলেটসের সদস্যরূপে ইংল্যান্ড গমন করেন। ১৯৭৮-৭৯ মৌসুমে সর্বশেষ প্রথম-শ্রেণীর খেলায় অংশ নেন। ১৯৬৮-৬৯ মৌসুমে লাহোরে অনুষ্ঠিত কায়েদ-ই-আজম ট্রফি প্রতিযোগিতায় সারগোদার বিপক্ষে লাহোর দলের সদস্যরূপে ব্যক্তিগত সর্বোচ্চ ১৭৪ রানের ইনিংস খেলেছিলেন। এ পর্যায়ে চতুর্থ উইকেট জুটিতে ওয়াকার আহমেদের সাথে ৩৩০ রান সংগ্রহ করেছিলেন।
সমগ্র খেলোয়াড়ী জীবনে পাঁচটিমাত্র [[টেস্ট ক্রিকেট|টেস্টে]] অংশগ্রহণ করেছেন শাফকাত রানা। [[Australian cricket team in Pakistan in 1964–65|২৪ অক্টোবর, ১৯৬৪]] তারিখে করাচীতে সফরকারী [[অস্ট্রেলিয়া জাতীয় ক্রিকেট দল|অস্ট্রেলিয়া দলের]] বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ১৯৬৯ তারিখে ঢাকায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
ছয় বছরের অধিক সময় নিয়ে তাকে পাঁচের অধিক টেস্টে খেলানো হয়নি। খেলোয়াড়ী জীবনের উল্লেখযোগ্য দিক ছিল ১৯৬৯-৭০ মৌসুমে [[নিউজিল্যান্ড জাতীয় ক্রিকেট দল|নিউজিল্যান্ডের]] বিপক্ষে লাহোরে অনুষ্ঠিত তৃতীয় টেস্টে ব্যক্তিগত সেরা ৯৫ রানের ইনিংস খেলা। এ পর্যায়ে তার দল মাত্র ১৬৭ রান তুলতে পেরেছিল। এছাড়াও, দাঙ্গার কারণে পরিত্যক্ত হওয়া [[ঢাকা]] টেস্টে তিনি ৬৫ রান তুলেছিলেন।
[[Pakistani cricket team in Australia in 1964–65|১৯৬৪-৬৫]] মৌসুমে পাকিস্তান দলের সাথে অস্ট্রেলিয়া ও নিউজিল্যান্ড সফরে যান। ১৮.২০ গড়ে ১৮২ রান সংগ্রহ করেন ও কোন টেস্টে তাকে খেলানো হয়নি। এরপর, ১৯৭১ সালে দলের সাথে পুনরায় ইংল্যান্ড সফর করেন। ১৭.৫৩ গড়ে ২২৮ রান তুলেন। এ সফরেও টেস্টবিহীন অবস্থায় শেষ করেন।
[[বিষয়শ্রেণী:১৯৪৩-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:পাকিস্তানি ক্রিকেটার]]
[[বিষয়শ্রেণী:পাকিস্তানের টেস্ট ক্রিকেটার]]
[[বিষয়শ্রেণী:পাকিস্তান ইন্টারন্যাশনাল এয়ারলাইন্স এ-এর ক্রিকেটার]]
[[বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার]]
[[বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার]]
[[বিষয়শ্রেণী:পাকিস্তান ঈগলেটসের ক্রিকেটার]]
[[বিষয়শ্রেণী:লাহোরের ক্রিকেটার]]
[[বিষয়শ্রেণী:লাহোর এ-এর ক্রিকেটার]]
[[বিষয়শ্রেণী:লাহোর গ্রীনসের ক্রিকেটার]]
[[বিষয়শ্রেণী:শিমলার ব্যক্তি]]
[[বিষয়শ্রেণী:পাঞ্জাবি ব্যক্তি]]
এয়ার ইন্ডিয়া এক্সপ্রেস ফ্লাইট ১৩৪৪

এয়ার ইন্ডিয়া এক্সপ্রেস ফ্লাইট ১৩৪৪ ছিল দুবাই আন্তর্জাতিক বিমানবন্দর থেকে ভারতের কেরালা অঙ্গরাজ্যের কোজিকোড শহরের কালিকট আন্তর্জাতিক বিমানবন্দর পর্যন্ত একটি নির্ধারিত উড়ান। ২০২০ সালের ৭ আগস্ট, উড়ানটি পরিচালনাকারী বোয়িং ৭৩৭-৮এনজি রানওয়ে ছেড়ে যাওয়ার পরে বিধ্বস্ত হয়। বিমানটি রানওয়ে ছেড়ে যাওয়ার পরে রানওয়ের শেষে একটি উপত্যকার মধ্যে পড়ে দুই টুকরো হয়ে যায়। বিমানটিতে আরোহী ১৮৪ জন যাত্রী এবং ছয় জন কর্মী (মোট ১৯০ জন যাত্রীবাহী) মধ্যে একজন বিমানচালক এবং ১৫ জন যাত্রী নিহত হয়।
বিমান নিবন্ধকরণ ভিটি-এএক্সএইচ এবং প্রস্তুতকারকের ক্রমিক সংখ্যা ৩৬৩২৩, লাইন সংখ্যা ২১০৮ এর সাথে বোয়িং ৭৩৭-৮এনজি বিমান দুর্ঘটনায় জড়িত। এটি প্রথম ১৫ নভেম্বর ২০০৬ সালে উড়েছিল।
মোট ১৮৪ জন যাত্রী, চারটি কেবিন ক্রু এবং দুটি ককপিট ক্রু ছিলেন। দুর্ঘটনায় ১৮ জন মারা যায় (১৬ জন যাত্রী এবং ২ জন পাইলট) এবং ১০০ জনেরও বেশি লোক আহত হয়।
ঘটনার পরে, করিপুর গ্রামের আশেপাশের স্থানীয়রা বিমানে আটকা পড়ে থাকা ব্যক্তিদের উদ্ধার করতে তৎক্ষণাৎ ঘটনা স্থলে পৌঁছে যায়, তারপরে বিমানবন্দরের পরিধি পাহারায় নিযুক্ত ৪০ জন কেন্দ্রীয় সুরক্ষা বাহিনীর (সিআইএসএফ) কর্মী, কুইক রিঅ্যাকশন টিম এবং প্রধান বিমানবন্দর সুরক্ষা কর্মকর্তা। কাছাকাছি থাকা সিআইএসএফ সদস্যদের পরিবারের সদস্যরাও এতে যোগ দেয়। প্রাথমিক উদ্ধার অভিযানের জন্য পুলিশ ও দমকল বাহিনীও মোতায়েন করা হয়। সমস্ত যাত্রীদের প্রায় তিন ঘণ্টার মধ্যে ঘটনাস্থল থেকে স্থানান্তরিত করে কোঝিকোড় এবং মালাপ্পুর জেলার বিভিন্ন হাসপাতালে নিয়ে যাওয়া হয়। আপৎকালীন প্রতিক্রিয়া দল, গো টিম এবং এয়ার ইন্ডিয়ার বিশেষ সহায়তাকারী দল ('এয়ারলস অফ এয়ার ইন্ডিয়া' নামেও পরিচিত) কোচি, মুম্বই ও দিল্লি থেকে দুর্ঘটনার জায়গায় প্রেরণ করা হয়।
নাগরিক বিমান পরিবহন অধিদফতর, বিমান দুর্ঘটনা তদন্ত ব্যুরো এবং উড়ান সুরক্ষা বিভাগ দুর্ঘটনার তদন্তের জন্য পৌঁছায়। ককপিট ভয়েস রেকর্ডার (সিভিআর) এবং ফ্লাইট ডেটা রেকর্ডার (এফডিআর) পরের দিন উদ্ধার করা হয় এবং বিশ্লেষণের জন্য দিল্লিতে প্রেরণ করা হয়।
প্রাথমিক অনুসন্ধানে সূচিত হয় যে অবতরণের সময়, অনুকূল বাতাস (টেলউইন্ড) প্রায় ৯ নট (১৭ কিমি/ঘণ্টা) ছিল। রানওয়ে ১০ এর পৃষ্ঠের উপরে প্রায় ৪৫০ ফুট (১৪০ মিটার) উচ্চতায় বিমানটি ১৭৬ নট (৩২৬ কিমি/ঘণ্টা) গতিতে ছিল, যা খারাপ আবহাওয়ার কারণে সংক্ষিপ্ত রানওয়েতে অবতরণের জন্য আদর্শ হিসাবে বিবেচিত হয় না। বেসামরিক বিমান পরিবহন মন্ত্রী, হরদীপ পুরী, ৮ আগস্ট কোঝিকোড়ে এক সংবাদ সম্মেলনে আরও বলেন যে “একটি বিকল্প বিমানবন্দরে উড়ে যাওয়ার জন্য বিমানের বোর্ডে পর্যাপ্ত পরিমাণ জ্বালানি ছিল”।
ভারত সরকার এবং কেরল সরকার, প্রত্যেকে ১২ বছরের বেশি বয়সী নিহতদের পরিবারের জন্য ১০ লক্ষ টাকা ($১৪,০০০ বা €১৩,০০০), ১২ বছরের কম বয়সী নিহতদের জন্য ৫ লক্ষ টাকা ($৭,০০০ বা €৬,৫০০), গুরুতর আহতদের জন্য ২ লক্ষ টাকা ($২,৮০০ বা €২,৬০০) এবং কম আহত হয়েছেন তাদের জন্য ৫০,০০০ টাকা ($৭০০ বা €৬৫০) অন্তর্বর্তী ক্ষতিপূরণ হিসাবে ঘোষণা করে। আহতদের চিকিৎসা ব্যয় রাজ্য সরকার বহন করবে বলেও ঘোষণা করা হয়।
দুর্ঘটনার পরে হাসপাতালে পৌঁছানো জীবিত যাত্রীদের কোভিড-১৯ এর পরীক্ষায় জানা যায়, তাঁদের মধ্যে দু'জন করোনায় আক্রান্ত। অন্যান্য যাত্রী ও উদ্ধারকর্মীদের মধ্যে কোভিড-১৯ ছড়িয়ে পড়েছে কি না তা যাচাই করতে, কেন্দ্রীয় শিল্প সুরক্ষা বাহিনী এবং কেরলের স্বাস্থ্য বিভাগ তাদের কর্মী ও বিমানটিতে থাকা অন্যান্য যাত্রীদের কোভিড-১৯ এর পরীক্ষা এবং কোয়ারানটাইন চালিয়ে যেতে বলে।
বাংলাদেশ সরকারি মুদ্রণালয়

বাংলাদেশ সরকারি মুদ্রণালয় বা বাংলাদেশ গভর্নমেন্ট প্রেস (সংক্ষেপে বি.জি. প্রেস) বাংলাদেশ সরকারের একটি প্রাতিষ্ঠানিক ছাপাখানা। এটি বি.জি. প্রেস নামেও পরিচিত। এই প্রেস সরকারের যাবতীয় গুরুত্বপূর্ণ মুদ্রণ কাজ, যেমন- বাজেট, প্রতিবেদন, কর্মসূচী, আইন, লিফলেট, পোস্টার, আদেশপত্র, অর্থনৈতিক সমীক্ষা, সাময়িকী, ফরম (স্ট্যান্ডার্ড ও নন-স্ট্যান্ডার্ড), ডিও প্যাড, ডিও খাম, দাওয়াতপত্র এবং ভৌগোলিক ও রাজনৈতিক পট পরিবর্তনে পুনর্গঠন সংক্রান্ত অবকাঠামো, মানবশক্তি, প্রযুক্তি ও উৎপাদন বিষয়ে মুদ্রণ ও প্রকাশনার কাজ করে থাকে। উক্ত প্রেস আদালতের রায় এবং আইনি মামলা মুদ্রণের জন্য দায়বদ্ধ।
বাংলাদেশ গভর্নমেন্ট শুরুতে ইস্ট বেঙ্গল গভর্নমেন্ট প্রেস হিসাবে কলকাতায় প্রতিষ্ঠিত হয়েছিল। ১৯৪৭ সালে ভারত বিভাগের পর স্বাধীন রাষ্ট্রের ছাপাখানা হিসেবে কলকাতার বেঙ্গল গভর্নমেন্ট প্রেসের কিছু মুদ্রণ যন্ত্র ও জনবলসহ নাজিমউদ্দীন সড়কস্থ ঢাকা কেন্দ্রীয় কারাগারের অভ্যন্তরে পূর্ব বঙ্গ সরকারি মুদ্রণালয় স্থাপন করা হয়েছিল। পরবর্তীতে ১৯৫৩ সালে বর্তমান অবস্থানে অর্থাৎ ঢাকার তেজগাঁও শিল্পাঞ্চল এলাকায় উক্ত প্রেসকে পুনরায় স্থায়ীভাবে স্থানান্তর করা হয়েছিল এবং এর নামকরণ করা হয়েছিল পূর্ব পাকিস্তান সরকারি মুদ্রণালয়। বাংলাদেশের স্বাধীনতার পরে পূর্ব পাকিস্তান সরকারি মুদ্রণালয়, বাংলাদেশ সরকারি মুদ্রণালয়ে পরিণত হয়।
২০১২ সালে বি.জি. প্রেস দ্বারা মুদ্রিত অনুরূপ জাল চেক ব্যবহার করে এক প্রতারক চক্র ১১ কোটি টাকা আত্মসাৎ করেছিল। ২০১৪ সালের ডিসেম্বরে বিডিনিউজ টোয়েন্টিফোর ডটকম জানিয়েছিল যে, প্রিন্টিং প্রেসটিতে সুরক্ষা ব্যবস্থা অ-পর্যাপ্ত ছিল। বাংলাদেশ সিভিল সার্ভিস পরীক্ষাসহ জাতীয় পরীক্ষার প্রশ্ন ফাঁসের পরে প্রেসের নিরাপত্তা নিয়ে কিছুটা উদ্বেগ দেখা দিয়েছিল। ২০১৬ সালের জুনে প্রেসের একজন কর্মচারী এইচ.এস.সি. পরীক্ষার প্রশ্নপত্র মুখস্থ করে সেগুলি বিক্রির চেষ্টা করেছিলেন। এ ঘটনায় তাকে সহ আরও ৯ জনকে গ্রেপ্তার করা হয়েছিল।
ন্যাশনাল ইনস্টিটিউট অব ল্যাবরেটরি মেডিসিন অ্যান্ড রেফারেল সেন্টার

ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার বাংলাদেশের ঢাকায় অবস্থিত রোগনির্ণায়ক পরীক্ষার জাতীয় প্রতিষ্ঠান ও অভিনির্দেশক কেন্দ্র।
বাংলাদেশের রোগনির্ণায়ক পরীক্ষার জন্য জাতীয়ভাবে একটি মানকেন্দ্র প্রতিষ্ঠার জন্য ২০১০ সালে ১ জুন একনেকের সভায় ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার প্রকল্পের অনুমোদন দেয়া হয়। ২০১৭ সালে ১২-তলা ভবনের নির্মাণ কাজ শেষ হয়। ২০১৮ সালে ৩১ অক্টোবর প্রধানমন্ত্রী শেখ হাসিনা এর উদ্বোধন করেন। ২০১৯ সালের ২ ডিসেম্বর এ প্রতিষ্ঠান কার্যক্রম শুরুর অনুমোদন লাভ করে।
প্রতিষ্ঠানের পরিচালক প্রতিষ্ঠানটির শীর্ষব্যক্তি। অধ্যাপক আবুল খায়ের মোহাম্মদ শামসুজ্জামান প্রতিষ্ঠানটির প্রথম পরিচালক হিসেবে দায়িত্ব পালন করেন।
এ প্রতিষ্ঠান জাতীয় কোয়ালিটি স্ট্যান্ডার্ড প্রতিষ্ঠার মাধ্যমে নিসৃষ্ঠ প্রদান করে। এছাড়া প্রতিষ্ঠানটি ব্যাধিনির্ণায়ক চিকিৎসাবিজ্ঞান বিষয়ক শিক্ষা, প্রশিক্ষণ ও গবেষণা পরিচালনা করে। পাশাপাশি অভিনির্দেশক পরীক্ষাগার হিসেবে অন্যান্য প্রতিষ্ঠানকে সহায়তা ও পরামর্শ প্রদান করে।
কোভিড-১৯ মহামারীতে প্রতিষ্ঠানটি ব্যাধিনির্ণায়ক পরীক্ষাকেন্দ্র হিসেবে নিয়মিত নমুনা পরীক্ষা করে।
আল ইসাবা ফি তাময়িজ আল সাহাবা

আল-ইসাবাহ ফাই তমাইজ আল সাহাবাহ (আরবী : الأصباح في تامز الصحابة, "সঙ্গীদের সান্নিধ্যে সকাল") ইবনে হাজার আল আসকালানীর বহুবিধ তাফসীর সুন্নি হাদীস সংগ্রহ গ্রন্থ। মুহাম্মদ যুগের সাহাবীদের ইতিহাস বর্ণনা করার জন্য পরিচিত এই বইটি। এই বইটিতে মুহাম্মদের জীবনী, মুহাম্মদের সাহাবাদের জীবনী, মুহাম্মাদের সমস্ত স্ত্রীদের জীবনী এবং তাবিউন জীবনী অন্তর্ভুক্ত রয়েছে।
ইবনে হাজার আসক্বালানী ১৪ শতাব্দীতে আল-ইসাবাহ লিখেছিলেন, তবে এই বইটি প্রকাশিত হয়েছে ১৮৫৬-১৮৭৩ খ্রিষ্টাব্দে। তৎকালীন আরব ইতিহাস, আরবীয় ভূগোলের পরিচয় এখানে করিয়ে দেওয়া হয়েছে। এই বইয়ের লেখক ইসলামী ইতিহাসের অনেকগুলো সূত্রসহ বই লিখেছেন, সুতরাং সেই স্তর অনুসারে এই সংগ্রহশালা বইটিও জনপ্রিয় হয়েছে।
যদিও এই বইটি আরবি ভাষায় লেখা হয়েছে কিন্তু ইবনে হাজার একজন মিশরীয় ছিলেন। তবে আরবি ভাষা ইসলামী অধ্যয়নের জন্য খুব জনপ্রিয় ছিলো। এইজন্য বইটি জনপ্রিয় হয়ে উঠুক এই প্রত্যাশায় আরবি ভাষায় বইটি লেখা হয়েছে। এই বইটি বিশ্বের সর্বত্রই পড়া হচ্ছে। 
এই বইটি এখন খুব জনপ্রিয় কারণ এই বইটি ইসলামি ইতিহাস ও সেই সময়ের ঘটনার উল্লেখের ক্ষেত্রে সূত্র হিসেবে ব্যবহার করা হয়। এই বইটিতে অনেক তথ্য এবং উদ্ধৃতি এবং সূত্র বই এবং ইতিহাস রয়েছে। আজকাল এই বইটি একটি উল্লেখযোগ্যতা এবং উদ্ধৃতি বই হিসেবে ব্যবহার করা হচ্ছে।
নৌ পুলিশ (বাংলাদেশ)

নৌ পুলিশ বাংলাদেশের অভ্যন্তরীণ নদী পথে চোরাচালান, দস্যুতা ও চাঁদাবাজিসহ সব ধরনের অপরাধ নিয়ন্ত্রণ ও নদীর সম্পদ রক্ষায় নিয়োজিত বাংলাদেশ পুলিশের একটি বিশেষ ইউনিট। নৌ পুলিশের প্রধান হিসাবে রয়েছেন অতিরিক্ত মহাপুলিশ পরিদর্শক মো: শফিকুল ইসলাম।
২০১৩ সালের ১২ নভেম্বর নৌ পুলিশ প্রতিষ্ঠিত হয়। এটি বাংলাদেশ পুলিশের উপ-মহাপরিদর্শকের অধীনে ৭৪৭ জন কর্মী নিয়ে এটি যাত্রা শুরু হয়েছিল। ২০১০ সালের ২০ জুলাই ঢাকার মিরপুরে নৌ পুলিশের প্রথম ক্যাম্প প্রতিষ্ঠিত হয়। এর আগে ২০০৬ সালে বাংলাদেশ সরকার ঢাকা শহরের পাঁচটি অপরাধপ্রবণ স্থানের জন্য নৌ পুলিশ ক্যাম্পের অনুমোদন করে। ২০১৯ সালের জুন, নৌ পুলিশ রাজশাহী জেলায় কার্যক্রম শুরু করে।